2018. gada 27. jūnijā Rīkojums Nr. 287

Rīgā (prot. Nr. 30 55. §)

**Par sabiedrības ar ierobežotu atbildību "KRONOSPAN Riga" atbalstāmo investīciju projekta pieteikumu**

1. Ministru kabinets (adrese – Brīvības bulvāris 36, Rīga, LV-1520) ir izskatījis Ekonomikas ministrijā 2017. gada 29. decembrī saņemto sabiedrības ar ierobežotu atbildību "KRONOSPAN Riga" (nodokļu maksātāja reģistrācijas numurs LV40003774690, adrese – Daugavgrīvas šoseja 7B, Rīga, LV-1016) (turpmāk – sabiedrība) atbalstāmo investīciju projekta pieteikumu "SIA "KRONOSPAN Riga" konkurētspējas palielināšana" (turpmāk – projekts) un Ekonomikas ministrijas sagatavoto izvērtējumu par projekta ietekmi uz valsts ekonomiku un konstatē:

1.1. saskaņā ar Uzņēmumu ienākuma nodokļa likuma pārejas noteikumu 22. punkta otro apakšpunktutāda investīciju projekta pieteikumu, kuru nodokļu maksātājs iesniedzis Ekonomikas ministrijai līdz 2017. gada 31. decembrim un par kura atbalstīšanu Ministru kabinets pieņem lēmumu pēc 2018. gada 1. janvāra, izskata, vērtē un apstiprina likuma "Par uzņēmumu ienākuma nodokli" 17.2 pantā un Ministru kabineta 2017. gada 3. janvāra noteikumos Nr. 20 "Atbalstāmo investīciju projekta pieņemšanas un īstenošanas kārtība" (turpmāk – noteikumi) noteiktajā kārtībā;

1.2. saskaņā ar likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta ceturto, 4.1 un sesto daļu uzņēmumu ienākuma nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem ir tiesības piemērot uzņēmumu ienākuma nodokļa maksātājam, kas atbilst visiem likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta ceturtajā un 4.1 daļā minētajiem nosacījumiem un uz kuru neattiecas minētā likuma 17.2 panta sestajā daļā noteiktie uzņēmumu ienākuma nodokļa atlaides piemērošanas ierobežojumi;

1.3. saskaņā ar likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta ceturtās daļas 6. punktu, lai uzņēmumu ienākuma nodokļa maksātājs iegūtu tiesības piemērot šā rīkojuma 1.2. apakšpunktā minēto uzņēmumu ienākuma nodokļa atlaidi, uzņēmumu ienākuma nodokļa maksātājs sagatavo atbalstāmo investīciju projektu. Ekonomikas ministrija izvērtē iesniegtā atbalstāmo investīciju projekta ietekmi uz valsts ekonomiku, un Ministru kabinets, pamatojoties uz šo izvērtējumu, pieņem lēmumu par atbalstāmo investīciju projekta atbalstīšanu vai atteikumu to atbalstīt;

1.4. saskaņā ar likuma "Par uzņēmumu ienākuma nodokli" 17.2 panta divpadsmito daļu nodokļa maksātājs nodokļa atlaidi par atbalstāmo investīciju projekta ietvaros veiktajiem sākotnējiem ilgtermiņa ieguldījumiem ir tiesīgs saņemt ne vairāk kā vienu reizi 10 taksācijas periodos;

1.5. Investīciju projektu izvērtēšanas komisija saskaņā ar noteikumu [37. punktu](https://likumi.lv/ta/id/288669-atbalstamo-investiciju-projekta-pienemsanas-un-istenosanas-kartiba#p37) ir izvērtējusi projekta un sabiedrības atbilstību likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta un noteikumu 30. punkta prasībām, atzinusi, ka projekts un sabiedrība atbilst minētajām prasībām, un pieņēmusi lēmumu virzīt projektu uz Ministru kabinetu lēmuma pieņemšanai;

1.6. Ekonomikas ministrija saskaņā ar likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta ceturtās daļas 6. punktu ir izvērtējusi projekta ietekmi uz valsts ekonomiku un izvērtējumu kopā ar projektu ir iesniegusi Ministru kabinetā lēmuma pieņemšanai;

1.7. pamatojoties uz šo rīkojumu, sabiedrībai ir tiesības piemērot likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta pirmajā daļā minēto uzņēmumu ienākuma nodokļa atlaidi;

1.8. saskaņā ar Ministru kabineta 2013. gada 13. decembra rīkojumu Nr. 632 "Par sabiedrības ar ierobežotu atbildību "KRONOSPAN Riga" atbalstāmo investīciju projekta pieteikumu" sabiedrība turpina īstenot atbalstāmo investīciju projektu "Koksnes plātņu ražošanas modernizācija SIA "Bolderaja Ltd" ražotnē";

1.9. 2017. gada 29. decembra vēstulē sabiedrība lūdz atcelt atbalstāmo investīciju projekta statusu atbalstāmo investīciju projektam "Koksnes plātņu ražošanas modernizācija SIA "Bolderaja Ltd" ražotnē" (statuss piešķirts ar Ministru kabineta 2013. gada 13. decembra rīkojumu Nr. 632 "Par sabiedrības ar ierobežotu atbildību "KRONOSPAN Riga" atbalstāmo investīciju projekta pieteikumu"), ja Ministru kabinets piešķirs atbalstāmo investīciju projekta statusu projektam.

2. Ievērojot minēto un pamatojoties uz likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 panta pirmo daļu un ceturtās daļas 6. punktu un [Uzņēmumu ienākuma nodokļa likuma](https://likumi.lv/ta/id/292700-uznemumu-ienakuma-nodokla-likums) pārejas noteikumu [22. punktu](https://likumi.lv/ta/id/292700-uznemumu-ienakuma-nodokla-likums#pn22), Ministru kabinets nolemj:

2.1. atbalstīt projektu ar sākotnējo ilgtermiņa ieguldījumu attiecināmo izmaksu summu 99 980 000 *euro* apmērā un piešķirt tam atbalstāmo investīciju projekta statusu;

2.2. noteikt sabiedrībai projekta ietvaros piemērojamo uzņēmumu ienākuma nodokļa atlaidi ne vairāk kā 19 997 000 *euro* apmērā, tai skaitā:

2.2.1. 25 % apmērā sākotnējo ilgtermiņa ieguldījumu attiecināmajām izmaksām par kopējo summu 50 000 000 *euro*, bet ne vairāk kā 12 500 000 *euro*;

2.2.2. 15 % apmērā atlikušajai sākotnējo ilgtermiņa ieguldījumu summai (49 980 000 *euro*), bet ne vairāk kā 7 497 000 *euro*.

3. Saskaņā ar Administratīvā procesa likuma 85. panta otrās daļas 4. punktu adresātam labvēlīgu tiesisku administratīvo aktu var atcelt tad, ja mainījušies lietas faktiskie vai tiesiskie apstākļi, kuriem pastāvot administratīvā akta izdošanas brīdī iestāde varētu šādu administratīvo aktu neizdot, un administratīvā akta palikšana spēkā skar būtiskas sabiedrības intereses.

4.  Ievērojot šā rīkojuma 1.9. apakšpunktu un 2. punktu, kā arī pamatojoties uz Administratīvā procesa likuma 85. panta otrās daļas 4. punktu, Ministru kabinets nolemj atcelt Ministru kabineta 2013. gada 13. decembra rīkojumu Nr. 632 "Par sabiedrības ar ierobežotu atbildību "KRONOSPAN Riga" atbalstāmo investīciju projekta pieteikumu".

5. Projekts īstenojams atbilstoši tajā ietvertajiem mērķiem un galvenajām īstenojamām aktivitātēm, ievērojot likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 pantā un noteikumos ietvertos nosacījumus.

6. Projekta īstenošanas uzraudzību atbilstoši projektā ietvertajiem mērķiem un galvenajām īstenojamām aktivitātēm nodrošina Ekonomikas ministrija un Investīciju projektu izvērtēšanas komisija, ievērojot likuma "[Par uzņēmumu ienākuma nodokli](https://likumi.lv/ta/id/34094-par-uznemumu-ienakuma-nodokli)" 17.2 pantā un noteikumos ietvertās normas.

7. Uzņēmumu ienākuma nodokļa atlaides piemērošanu uzrauga Valsts ieņēmumu dienests saskaņā ar noteikumu 47.1. apakšpunktu un atbilstoši citos normatīvajos aktos noteiktajai kompetencei attiecībā uz nodokļu (nodevu) un to atlaižu (atvieglojumu) aprēķināšanas, maksāšanas un piemērošanas uzraudzību un kontroli.

8. Šo rīkojumu saskaņā ar Administratīvā procesa likuma 76. panta otro daļu, 188. panta otro daļu un 189. panta pirmo daļu var pārsūdzēt Administratīvajā rajona tiesā viena mēneša laikā no šā rīkojuma spēkā stāšanās dienas.

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens